Ilosanoma Jeesuksesta Kristuksesta, Jumalan Pojasta, lähti liikkeelle näin.
Profeetta Jesajan kirjassa sanotaan:
― Minä lähetän sanansaattajani sinun edelläsi, hän raivaa sinulle tien.
Ääni huutaa autiomaassa:
"Raivatkaa Herralle tie, tasoittakaa hänelle polut!"
Ja näin tapahtui.
Johannes Kastaja julisti autiomaassa, -
että ihmisten tuli kääntyä ja ottaa kaste, -
jotta synnit annettaisiin heille anteeksi.
Hänen luokseen tuli paljon väkeä Jerusalemista -
ja joka puolelta Juudeaa.
He tunnustivat syntinsä, ja Johannes kastoi heidät Jordanissa.
Johanneksella oli yllään kamelinkarvavaate -
ja vyötäisillään nahkavyö, -
ja hänen ruokanaan olivat heinäsirkat ja villimehiläisten hunaja.
Hän julisti: "Minun jälkeeni tulee minua väkevämpi.
Minä en kelpaa edes kumartumaan ja avaamaan hänen -
kenkiensä nauhoja. Minä olen kastanut teidät vedellä, -
mutta hän kastaa teidät Pyhällä Hengellä."
Niinä päivinä Jeesus tuli Galilean Nasaretista, -
ja Johannes kastoi hänet Jordanissa.
Vedestä noustessaan Jeesus näki, kuinka taivaat aukenivat -
ja Henki laskeutui häneen kyyhkysen tavoin.
Ja taivaista kuului ääni: -
"Sinä olet minun rakas Poikani, sinuun minä olen mieltynyt."
Heti sen jälkeen Henki ajoi hänet autiomaahan.
Neljäkymmentä päivää hän oli autiomaassa Saatanan kiusattavana.
Hän eli villieläinten joukossa, ja enkelit pitivät hänestä huolta.
Kun Johannes oli vangittu, -
Jeesus palasi Galileaan ja julisti Jumalan evankeliumia.
Hän sanoi: "Aika on täyttynyt, Jumalan valtakunta on tullut lähelle.
Kääntykää ja uskokaa hyvä sanoma!"
Kun Jeesus kulki Galileanjärven rantaa, -
hän näki Simonin ja tämän veljen Andreaksen.
He olivat järvellä kalastamassa heitto- verkolla; he olivat näet kalastajia.
Jeesus sanoi heille: -
"Lähtekää minun mukaani. Minä teen teistä ihmisten kalastajia."
He jättivät heti verkkonsa ja lähtivät seuraamaan Jeesusta.
Jonkin matkaa kuljettuaan Jeesus näki Jaakobin, Sebedeuksen pojan, -
ja hänen veljensä Johanneksen.
Hekin olivat veneessä, verkkojaan selvittelemässä.
Jeesus kutsui heti heidät.
He jättivät isänsä Sebedeuksen ja tämän palkkalaiset veneeseen -
ja lähtivät seuraamaan Jeesusta.